Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: [67/1995. (XII. 7.) AB határozat, ABH 1995., 346.].”
Paragraph Index: 112

c) A kifejtettek szerint a pártatlanság követelményének érvényesülésénél vizsgálni kell azt, hogy objektív szempontból a szabályozás kellõ garanciát biztosít-e e vonatkozásban minden kétely kizárásához. Az Alkotmánybíróság szerint az, hogy a jogszabály mérlegelési lehetõséget biztosít a bíróság számára, önmagában nem teszi megkérdõjelezhetõvé objektív nézõpontból a bíróság pártatlanságát. A szabályozásban biztosított garanciák, a bíróság által ellátott funkciók szempontjából van jelentõsége annak, hogy az ideiglenes felfüggesztésrõl szóló döntést magában foglaló határozatban mennyire kötött, egyértelmû jogi szabályozás alapján kerülhet sor a fegyelmi bíróság tagjai személyes meggyõzõdésén alapuló akaratának a kinyilvánítására. A jogbiztonságot az Alkotmánybíróság határozatai kezdettõl fogva a jogállam lényeges elemének tekintik. A jogbiztonság fontos részének tartják, hogy a jog egésze és az egyes jogszabályok kiszámíthatók, elõreláthatók legyenek a norma címzettjei számára. A jogbiztonság nemcsak a jogszabály szövegének egyértelmû megfogalmazását követeli meg, hanem a jogintézmények megvalósulásának kiszámíthatóságát is. Az elõreláthatóság és kiszámíthatóság azonban nem zárja ki azt, hogy a jogalkotónak és a jogalkalmazónak ne lenne mérlegelési lehetõsége [9/1992. (I. 30.) AB határozat, ABH 1992., 59., 65.]. Az ideiglenes felfüggesztés eseteit a Kjtv. 104. § (1) bekezdés a)—c) pontjai szabályozzák. Az a) és b) pont alkalmazása jogalkalmazói mérlegelést, értékelést nem kíván. A bíróságnak arról kell meggyõzõdést kialakítania, hogy az ott említett, meghatározott eljárásokra utaló körülmények fennállanak-e. Az említett okok (letartóztatás, cselekvõképességet érintõ eljárás indulása) bekövetkezésérõl való tudomásszerzés kötelezõen felfüggesztéshez vezet, az ok és az okozat tartalmi és eljárási szempontból is zárt egységet képez. Ezzel szemben a Kjtv. 104. § (1) bekezdés c) pontja olyan feltételt szabályoz („a fegyelmi vagy büntetõeljárás során a felfüggesztés más fontos okból indokolt”), amelynek alkalmazása a fegyelmi bíróságtól viszonylag szabad mérlegelést, értékelést és ennek alapján kialakított meggyõzõdést kíván; az ezen a szabályozáson alapuló döntés jogi értelemben egyértelmûen szélesebb mérlegelési, viszonyítási tartományba viszi el a bíróságot. A döntés sokkal kevésbé kötött, mint az elsõ két esetben. Az Alkotmánybíróság szerint a „más fontos ok” megjelenése döntésre jogosító valamely jogszabályban önmagában nem tekinthetõ alkotmányosan eleve megengedhetetlennek. Az alkotmányossági vizsgálatnál viszont az Alkotmánybíróság a szabályozási környezetet, ennek egyes rész- 2002/94. szám leteit, így a jelen esetben a speciális jogalkalmazó szervvel szemben támasztott követelményeket, az eljárás és az elõkészítési, illetve döntési folyamat egyéb sajátosságait, következményeit veszi figyelembe.

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes